**Πειραματική διάταξη για την Άνωση**

Η Άνωση ισούται με το βάρος του εκτοπισμένου νερού

Ζυγός

Σταθμά

Δοχείο συγκέντρωσης εκτοπισμένου υγρού

Δοχείο υπερχείλισης

Βυθιζόμενο σώμα

Ποτήρι ζέσεως

Υλικά Πειράματος: Για το πείραμα χρειαζόμαστε απλά υλικά που μπορούμε εύκολα να βρούμε στο σχολικό εργαστήριο:

1. Ζυγαριά
2. Σταθμά
3. 2 ποτήρια ζέσεως
4. Σχοινί και συνδετήρα
5. Δοχείο υπερχείλισης ( εύκολα μπορούμε να το φτιάξουμε από τενεκεδένιο κουτί)
6. Πλαστελίνη
7. Ογκομετρικό κύλινδρο

Πειραματική διαδικασία:

* Στη μια άκρη της ζυγαριάς τοποθετούμε ένα ποτήρι ζέσεως και κρεμάμε χρησιμοποιώντας το σχοινί και τον συνδετήρα ένα σώμα (μπαλάκι πλαστελίνης)
* Στην άλλη άκρη της ζυγαριάς τοποθετούμε σταθμά ώστε να ισορροπήσει.
* Βυθίζουμε το σώμα στο δοχείο υπερχείλισης, κάτω από το οποίο έχουμε τοποθετήσει ένα ποτήρι ζέσεως στο οποίο συγκεντρώνεται το εκτοπισμένο υγρό.
* Παρατηρούμε ότι η ισορροπία χάνεται. Επίσης, με τη βοήθεια του ογκομετρικού κυλίνδρου, διαπιστώνουμε ότι ο όγκος του εκτοπισμένου υγρού ισούται με τον όγκο του βυθισμένου σώματος
* Προσθέτουμε προσεκτικά το εκτοπισμένο υγρό στο δοχείο ζέσεως που βρίσκεται στη ζυγαριά πάνω από το κρεμασμένο σώμα. Παρατηρούμε ότι η ισορροπία επανέρχεται.

Συμπέρασμα: Η άνωση που δέχεται το βυθισμένο σώμα, ισούται με το βάρος του εκτοπισμένου υγρού.